સુરત જિલ્લાના માંડવી પોલીસ દ્વારા ગત મે માસમાં ડેડીયાપાડા વિસ્તારમાં રહેતા અશ્વિન વસાવાની ધરપકડ કરાઈ હતી. વાહન ચોરીના ગૂનામાં માંડવી પોલીસે એની ધરપકડ કર્યા બાદ રિમાન્ડ મેળવ્યા હતા. ત્યારબાદ કોર્ટના આદેશ મુજબ તેને જ્યુડિશિયલ કસ્ટડીમાં મોકલી આપવામાં આવ્યો હતો, માંડવી પોલીસ મથક ખાતે આવેલ સબજેલમાં આરોપીને રાખવામાં આવ્યો હતો. આ રીઢા આરોપીએ રવિવારે મળસ્કે સામાન્ય લાકડાના જાળિયાની બનાવવામાં આવેલ જેલના સળિયા તોડી લોખંડની જાળી કાપીને ભાગી છૂટ્યો હતો. આરોપી ભાગી જવાની ઘટનામાં ગાર્ડ જમાદાર તથા આરોપી વિરુધ્ધ માંડવી પોલીસ મથકે ગુનો નોંધાયો હતો. માંડવી પોલીસ તેમજ જિલ્લા પોલીસની અલગ અલગ ટીમ તેમના વતનમાં અને સંબંધીને ત્યાં તપાસ કરવા ગઈ હતી. પરંતુ પોલીસને સફળતા મળી નથી.